erhwenkuo/poetry-chinese-zhtw huggingface dataset:
早秋寺居酬張侍禦六韻見寄
作者：喻鳧（唐）

六十上清冥，曉緘東越藤。山光紫衣陟，寺影白雲凝。濕葉起寒鳥，深林驚古僧。微風窗靜展，細雨閣吟登。清韻嶽磬遠，佳音湖水澄。卻思前所獻，何以豸冠稱。
和段學士對雪
作者：喻鳧（唐）

盈尺知豐稔，開窗對酒壺。飄當大野匝，灑到急流無。密際西風盡，凝間朔氣扶。幹摧鳥棲枿，冷射夜殘壚。贊月登斜漢，兼沙攪北湖。慚於郢客坐，一此調巴歈。
監試夜雨滴空階
作者：喻鳧（唐）

霎霎複淒淒，飄松又灑槐。氣蒙蛛網檻，聲疊蘚花階。古壁青燈動，深庭濕葉埋。徐垂舊鴛瓦，競曆小茅齋。冷與陰蟲間，清將玉漏諧。病身唯輾轉，誰見此時懷。
春雨如膏
作者：喻鳧（唐）

冪冪斂輕塵，濛濛濕野春。細光添柳重，幽點濺花勻。慘澹遊絲景，陰沈落絮辰。回低飛蝶翅，寒滴語禽身。灑嶽摧餘雪，吹江疊遠蘋。東城與西陌，晴後趣何新。
送友人南中訪舊知
作者：喻鳧（唐）

春盡大方遊，思君便白頭。地蒸川有毒，天暖樹無秋。水急三巴險，猿分五嶺愁。為緣知己分，南國必淹留。
玄都觀李尊師
作者：喻鳧（唐）

蘚幘翠髯公，存思古觀空。曉壇檉葉露，晴圃柳花風。壽已將椿並，棋難見局終。何當與高鶴，飛去海光中。
送石賁歸吳興
作者：喻鳧（唐）

同志幸同年，高堂君獨還。齊榮恩未報，共隱事皆閑。訪寺臨河岸，開樓見海山。洛中推二陸，莫久戀鄉關。
感遇
作者：喻鳧（唐）

江鄉十年別，京國累日同。在客幾多事，俱付酒杯中。
晚思
作者：喻鳧（唐）

鶴下紫閣雲，沉沉翠微雨。獨坐正無言，孤莊一聲杵。
贈空禪師
作者：喻鳧（唐）

虎見修行久，松知夏臘高。寒堂坐風雨，瞑目尚波濤。
西山寒日逢韋侍禦
作者：喻鳧（唐）

獬豸霜中貌，龍鍾病後顏。慘傷此身事，風雪動江山。
題禪院
作者：喻鳧（唐）

無花地亦香，有鶴松多直。向此奚必孤，山僧盡相識。
驚秋
作者：喻鳧（唐）

鶯囀才間關，蟬鳴旋蕭屑。如何兩鬢毛，不作千枝雪。
經劉校書墓
作者：喻鳧（唐）

遠塚松回曲渚風，一官聞是校書終。霜情月思今何在，零落人間策子中。
蔣處士宅喜閑公至
作者：喻鳧（唐）

絕杯夏別螺江渡，單缽春過處士齋。嘗茗議空經不夜，照花明月影侵階。
絕句
作者：喻鳧（唐）

銀地無塵金菊開，紫梨紅棗墮莓苔。一泓秋水一輪月，今夜故人來不來。
句
作者：喻鳧（唐）

顏凋明鏡覺，思苦白雲知。滄洲迷釣隱，紫閣負僧期。。
自題寫真
作者：白居易（唐）

我貌不自識，李放寫我真。靜觀神與骨，合是山中人。蒲柳質易朽，麋鹿心難馴。何事赤墀上，五年為侍臣。況多剛狷性，難與世同塵。不惟非貴相，但恐生禍因。宜當早罷去，收取雲泉身。
遣懷
作者：白居易（唐）

寓心身體中，寓性方寸內。此身是外物，何足苦憂愛。況有假飾者，華簪及高蓋。此又疏於身，複在外物外。操之多惴慄，失之又悲悔。乃知名與器，得喪俱為害。頹然環堵客，蘿蕙為巾帶。自得此道來，身窮心甚泰。
渭上偶釣
作者：白居易（唐）

渭水如鏡色，中有鯉與魴。偶持一竿竹，懸釣在其傍。微風吹釣絲，嫋嫋十尺長。誰知對魚坐，心在無何鄉。昔有白頭人，亦釣此渭陽。釣人不釣魚，七十得文王。況我垂釣意，人魚又兼忘。無機兩不得，但弄秋水光。興盡釣亦罷，歸來飲我觴。
隱幾
作者：白居易（唐）

身適忘四支，心適忘是非。既適又忘適，不知吾是誰。百體如槁木，兀然無所知。方寸如死灰，寂然無所思。今日複明日，身心忽兩遺。行年三十九，歲暮日斜時。四十心不動，吾今其庶幾。
春眠
作者：白居易（唐）

新浴肢體暢，獨寢神魂安。況因夜深坐，遂成日高眠。春被薄亦暖，朝窗深更閑。卻忘人間事，似得枕上仙。至適無夢想，大和難名言。全勝彭澤醉，欲敵曹溪禪。何物呼我覺，伯勞聲關關。起來妻子笑，生計春茫然。
閒居
作者：白居易（唐）

空腹一盞粥，饑食有餘味。南簷半床日，暖臥因成睡。綿袍擁兩膝，竹幾支雙臂。從旦直至昏，身心一無事。心足即為富，身閑乃當貴。富貴在此中，何必居高位。君看裴相國，金紫光照地。心苦頭盡白，才年四十四。乃知高蓋車，乘者多憂畏。
夏日
作者：白居易（唐）

東窗晚無熱，北戶涼有風。盡日坐複臥，不離一室中。中心本無系，亦與出門同。
適意二首
作者：白居易（唐）

十年為旅客，常有饑寒愁。三年作諫官，複多屍素羞。有酒不暇飲，有山不得遊。豈無平生志，拘牽不自由。一朝歸渭上，泛如不繫舟。置心世事外，無喜亦無憂。終日一蔬食，終年一布裘。寒來彌懶放，數日一梳頭。朝睡足始起，夜酌醉即休。人心不過適，適外複何求。早歲從旅遊，頗諳時俗意。中年忝班列，備見朝廷事。作客誠已難，為臣尤不易。況餘方且介，舉動多忤累。直道速我尤，詭遇非吾志。胸中十年內，消盡浩然氣。自從返田畝，頓覺無憂愧。蟠木用難施，浮雲心易遂。悠悠身與世，從此兩相棄。
首夏病間
作者：白居易（唐）

我生來幾時，萬有四千日。自省於其間，非憂即有疾。老去慮漸息，年來病初愈。忽喜身與心，泰然兩無苦。況茲孟夏月，清和好時節。微風吹袷衣，不寒複不熱。移榻樹陰下，竟日何所為。或飲一甌茗，或吟兩句詩。內無憂患迫，外無職役羈。此日不自適，何時是適時。
晚春酤酒
作者：白居易（唐）

百花落如雪，兩鬢垂作絲。春去有來日，我老無少時。人生待富貴，為樂常苦遲。不如貧賤日，隨分開愁眉。賣我所乘馬，典我舊朝衣。盡將酤酒飲，酩酊步行歸。名姓日隱晦，形骸日變衰。醉臥黃公肆，人知我是誰。
蘭若寓居
作者：白居易（唐）

名宦老慵求，退身安草野。家園病懶歸，寄居在蘭若。薜衣換簪組，藜杖代車馬。行止輒自由，甚覺身瀟灑。晨遊南塢上，夜息東庵下。人間千萬事，無有關心者。
麴生訪宿
作者：白居易（唐）

西齋寂已暮，叩門聲樀樀。知是君宿來，自拂塵埃席。村家何所有，茶果迎來客。貧靜似僧居，竹林依四壁。廚燈斜影出，簷雨餘聲滴。不是愛閒人，肯來同此夕。
聞庾七左降，因詠所懷
作者：白居易（唐）

我病臥渭北，君老謫巴東。相悲一長歎，薄命與君同。既歎還自哂，哂歎兩未終。後心誚前意，所見何迷濛。人生大塊間，如鴻毛在風。或飄青雲上，或落泥塗中。袞服相天下，倘來非我通。布衣委草莽，偶去非吾窮。外物不可必，中懷須自空。無令怏怏氣，留滯在心胸。
答蔔者
作者：白居易（唐）

病眼昏似夜，衰鬢颯如秋。除卻須衣食，平生百事休。知君善易者，問我決疑不。不蔔非他故，人間無所求。
歸田三首
作者：白居易（唐）

人生何所欲，所欲唯兩端。中人愛富貴，高士慕神仙。神仙須有籍，富貴亦在天。莫戀長安道，莫尋方丈山。西京塵浩浩，東海浪漫漫。金門不可入，琪樹何由攀。不如歸山下，如法種春田。種田意已決，決意複何如。賣馬買犢使，徒步歸田廬。迎春治耒耜，候雨闢菑畬。策杖田頭立，躬親課僕夫。吾聞老農言，為稼慎在初。所施不鹵莽，其報必有餘。上求奉王稅，下望備家儲。安得放慵惰，拱手而曳裾。學農未為鄙，親友勿笑餘。更待明年後，自擬執犁鋤。三十為近臣，腰間鳴佩玉。四十為野夫，田中學鋤穀。何言十年內，變化如此速。此理固是常，窮通相倚伏。為魚有深水，為鳥有高木。何必守一方，窘然自牽束。化吾足為馬，吾因以行陸。化吾手為彈，吾因以求肉。形骸為異物，委順心猶足。幸得且歸農，安知不為福。況吾行欲老，瞥若風前燭。孰能俄頃間，將心繫榮辱。
秋遊原上
作者：白居易（唐）

七月行已半，早涼天氣清。清晨起巾櫛，徐步出柴荊。露杖筇竹冷，風襟越蕉輕。閑攜弟侄輩，同上秋原行。新棗未全赤，晚瓜有餘馨。依依田家叟，設此相逢迎。自我到此村，往來白髮生。村中相識久，老幼皆有情。留連向暮歸，樹樹風蟬聲。是時新雨足，禾黍夾道青。見此令人飽，何必待西成。
九日登西原宴望
作者：白居易（唐）

病愛枕蓆涼，日高眠未輟。弟兄呼我起，今日重陽節。起登西原望，懷抱同一豁。移座就菊叢，糕酒前羅列。雖無絲與管，歌笑隨情發。白日未及傾，顏酡耳已熱。酒酣四向望，六合何空闊。天地自久長，斯人幾時活。請看原下村，村人死不歇。一村四十家，哭葬無虛月。指此各相勉，良辰且歡悅。
寄同病者
作者：白居易（唐）

三十生二毛，早衰為沉屙。四十官七品，拙宦非由他。年顏日枯槁，時命日蹉跎。豈獨我如此，聖賢無奈何。回觀親舊中，舉目尤可嗟。或有終老者，沉賤如泥沙。或有始壯者，飄忽如風花。窮餓與夭促，不如我者多。以此反自慰，常得心平和。寄言同病者，回歎且為歌。
遊藍田山卜居
作者：白居易（唐）

脫置腰下組，擺落心中塵。行歌望山去，意似歸鄉人。朝蹋玉峰下，暮尋藍水濱。擬求幽僻地，安置疏慵身。本性便山寺，應須旁悟真。
村雪夜坐
作者：白居易（唐）

南窗背燈坐，風霰暗紛紛。寂寞深村夜，殘雁雪中聞。
東園玩菊
作者：白居易（唐）

少年昨已去，芳歲今又闌。如何寂寞意，複此荒涼園。園中獨立久，日澹風露寒。秋蔬盡蕪沒，好樹亦凋殘。唯有數叢菊，新開籬落間。攜觴聊就酌，為爾一留連。憶我少小日，易為興所牽。見酒無時節，未飲已欣然。近從年長來，漸覺取樂難。常恐更衰老，強飲亦無歡。顧謂爾菊花，後時何獨鮮。誠知不為我，借爾暫開顏。
觀稼
作者：白居易（唐）

世役不我牽，身心常自若。晚出看田畝，閑行旁村落。累累繞場稼，嘖嘖群飛雀。年豐豈獨人，禽鳥聲亦樂。田翁逢我喜，默起具尊杓。斂手笑相延，社酒有殘酌。愧茲勤且敬，藜杖為淹泊。言動任天真，未覺農人惡。停杯問生事，夫種妻兒獲。筋力苦疲勞，衣食常單薄。自慚祿仕者，曾不營農作。饑食無所勞，何殊衛人鶴。
聞哭者
作者：白居易（唐）

昨日南鄰哭，哭聲一何苦。雲是妻哭夫，夫年二十五。今朝北裡哭，哭聲又何切。雲是母哭兒，兒年十七八。四鄰尚如此，天下多夭折。乃知浮世人，少得垂白髮。餘今過四十，念彼聊自悅。從此明鏡中，不嫌頭似雪。
新構亭臺，示諸弟侄
作者：白居易（唐）

平臺高數尺，臺上結茅茨。東西疏二牖，南北開兩扉。蘆簾前後卷，竹簟當中施。清泠白石枕，疏涼黃葛衣。開襟向風坐，夏日如秋時。嘯傲頗有趣，窺臨不知疲。東窗對華山，三峰碧參差。南簷當渭水，臥見雲帆飛。仰摘枝上果，俯折畦中葵。足以充饑渴，何必慕甘肥。況有好群從，旦夕相追隨。
自吟拙什，因有所懷
作者：白居易（唐）

懶病每多暇，暇來何所為。未能拋筆硯，時作一篇詩。詩成淡無味，多被眾人嗤。上怪落聲韻，下嫌拙言詞。時時自吟詠，吟罷有所思。蘇州及彭澤，與我不同時。此外複誰愛，唯有元微之。謫向江陵府，三年作判司。相去二千里，詩成遠不知。
東坡秋意，寄元八
作者：白居易（唐）

寥落野陂畔，獨行思有餘。秋荷病葉上，白露大如珠。忽憶同賞地，曲江東北隅。秋池少遊客，唯我與君俱。啼蛩隱紅蓼，瘦馬蹋青蕪。當時與今日，俱是暮秋初。節物苦相似，時景亦無餘。唯有人分散，經年不得書。
閒居
作者：白居易（唐）

深閉竹間扉，靜掃松下地。獨嘯晚風前，何人知此意。看山盡日坐，枕帙移時睡。誰能從我遊，使君心無事。
詠拙
作者：白居易（唐）

所稟有巧拙，不可改者性。所賦有厚薄，不可移者命。我性愚且蠢，我命薄且屯。問我何以知，所知良有因。亦曾舉兩足，學人蹋紅塵。從茲知性拙，不解轉如輪。亦曾奮六翮，高飛到青雲。從茲知命薄，摧落不逡巡。慕貴而厭賤，樂富而惡貧。同此天地間，我豈異於人。性命苟如此，反則成苦辛。以此自安分，雖窮每欣欣。葺茅為我廬，編蓬為我門。縫布作袍被，種穀充盤飧。靜讀古人書，閑釣清渭濱。優哉複遊哉，聊以終吾身。
詠慵
作者：白居易（唐）

有官慵不選，有田慵不農。屋穿慵不葺，衣裂慵不縫。有酒慵不酌，無異尊常空。有琴慵不彈，亦與無弦同。家人告飯盡，欲炊慵不舂。親朋寄書至，欲讀慵開封。嘗聞嵇叔夜，一生在慵中。彈琴複鍛鐵，比我未為慵。
冬夜
作者：白居易（唐）

家貧親愛散，身病交遊罷。眼前無一人，獨掩村齋臥。冷落燈火暗，離披簾幕破。策策窗戶前，又聞新雪下。長年漸省睡，夜半起端坐。不學坐忘心，寂莫安可過。兀然身寄世，浩然心委化。如此來四年，一千三百夜。
村中留李三固言宿
作者：白居易（唐）

平生早遊宦，不道無親故。如我與君心，相知應有數。春明門前別，金氏陂中遇。村酒兩三杯，相留寒日暮。勿嫌村酒薄，聊酌論心素。請君少踟躕，系馬門前樹。明年身若健，便擬江湖去。他日縱相思，知君無覓處。後會既茫茫，今宵君且住。
友人夜訪
作者：白居易（唐）

簷間清風簟，松下明月杯。幽意正如此，況乃故人來。
遊悟真寺詩
作者：白居易（唐）

元和九年秋，八月月上弦。我遊悟真寺，寺在王順山。去山四五裡，先聞水潺湲。自茲舍車馬，始涉藍溪灣。手拄青竹杖，足蹋白石灘。漸怪耳目曠，不聞人世喧。山下望山上，初疑不可攀。誰知中有路，盤折通巖巔。一息幡竿下，再休石龕邊。龕間長丈餘，門戶無扃關。仰窺不見人，石發垂若鬟。驚出白蝙蝠，雙飛如雪翻。回首寺門望，青崖夾朱軒。如擘山腹開，置寺於其間。入門無平地，地窄虛空寬。房廊與臺殿，高下隨峰巒。巖崿無撮土，樹木多瘦堅。根株抱石長，屈曲蟲蛇蟠。松桂亂無行，四時鬱芊芊。枝梢嫋青翠，韻若風中弦。日月光不透，綠陰相交延。幽鳥時一聲，聞之似寒蟬。首憩賓位亭，就坐未及安。須臾開北戶，萬裡明豁然。拂簷虹霏微，繞棟雲迴旋。赤日間白雨，陰晴同一川。野綠簇草樹，眼界吞秦原。渭水細不見，漢陵小於拳。卻顧來時路，縈紆映朱欄。歷歷上山人，一一遙可觀。前對多寶塔，風鐸鳴四端。欒櫨與戶牖，恰恰金碧繁。雲昔迦葉佛，此地坐涅盤。至今鐵缽在，當底手跡穿。西開玉像殿，白佛森比肩。鬥藪塵埃衣，禮拜冰雪顏。疊霜為袈裟，貫雹為華鬘。逼觀疑鬼功，其跡非雕鐫。次登觀音堂，未到聞栴檀。上階脫雙履，斂足升淨筵。六楹排玉鏡，四座敷金鈿。黑夜自光明，不待燈燭燃。眾寶互低昂，碧佩珊瑚幡。風來似天樂，相觸聲珊珊。白珠垂露凝，赤珠滴血殷。點綴佛髻上，合為七寶冠。雙瓶白琉璃，色若秋水寒。隔瓶見舍利，圓轉如金丹。玉笛何代物，天人施祇園。吹如秋鶴聲，可以降靈仙。是時秋方中，三五月正圓。寶堂豁三門，金魄當其前。月與寶相射，晶光爭鮮妍。照人心骨冷，竟夕不欲眠。曉尋南塔路，亂竹低嬋娟。林幽不逢人，寒蝶飛翾翾。山果不識名，離離夾道蕃。足以療饑乏，摘嘗味甘酸。道南藍穀神，紫傘白紙錢。若歲有水旱，詔使修蘋蘩。以地清淨故，獻奠無葷羶。危石疊四五，pI嵬欹且刓。造物者何意，堆在巖東偏。冷滑無人跡，苔點如花箋。我來登上頭，下臨不測淵。目眩手足掉，不敢低頭看。風從石下生，薄人而上摶。衣服似羽翮，開張欲飛鶱。gf々三面峰，峰尖刀劍攢。往往白雲過，決開露青天。西北日落時，夕暉紅團團。千里翠屏外，走下丹砂丸。東南月上時，夜氣青漫漫。百丈碧潭底，寫出黃金盤。藍水色似藍，日夜長潺潺。週迴繞山轉，下視如青環。或鋪為慢流，或激為奔湍。泓澄最深處，浮出蛟龍涎。側身入其中，懸磴尤險艱。捫蘿蹋樛木，下逐飲澗猿。雪迸起白鷺，錦跳驚紅鱣。歇定方盥漱，濯去支體煩。淺深皆洞徹，可照腦與肝。但愛清見底，欲尋不知源。東崖饒怪石，積甃蒼琅玕。溫潤發於外，其間韞璵璠。卞和死已久，良玉多棄捐。或時洩光彩，夜與星月連。中頂最高峰，拄天青玉竿。q0p0上不得，豈我能攀援。上有白蓮池，素葩覆清瀾。聞名不可到，處所非人寰。又有一片石，大如方尺磚。插在半壁上，其下萬仞懸。雲有過去師，坐得無生禪。號為定心石，長老世相傳。卻上謁仙祠，蔓草生綿綿。昔聞王氏子，羽化升上玄。其西曬藥臺，猶對芝朮田。時複明月夜，上聞黃鶴言。回尋畫龍堂，二叟鬢髮斑。想見聽法時，歡喜禮印壇。複歸泉窟下，化作龍蜿蜒。階前石孔在，欲雨生白煙。往有寫經僧，身靜心精專。感彼雲外鴿，群飛千翩翩。來添硯中水，去吸巖底泉。一日三往復，時節長不愆。經成號聖僧，弟子名楊難。誦此蓮花偈，數滿百億千。身壞口不壞，舌根如紅蓮。顱骨今不見，石函尚存焉。粉壁有吳畫，筆彩依舊鮮。素屏有褚書，墨色如新幹。靈境與異跡，周覽無不殫。一遊五晝夜，欲返仍盤桓。我本山中人，誤為時網牽。牽率使讀書，推輓令效官。既登文字科，又忝諫諍員。拙直不合時，無益同素餐。以此自慚惕，慼慼常寡歡。無成心力盡，未老形骸殘。今來脫簪組，始覺離憂患。及為山水遊，彌得縱疏頑。野麋斷羈絆，行走無拘攣。池魚放入海，一往何時還。身著居士衣，手把南華篇。終來此山住，永謝區中緣。我今四十餘，從此終身閑。若以七十期，猶得三十年。
酬張十八訪宿見贈
作者：白居易（唐）

昔我為近臣，君常稀到門。今我官職冷，君君來往頻。我受狷介性，立為頑拙身。平生雖寡合，合即無緇磷。況君秉高義，富貴視如雲。五侯三相家，眼冷不見君。問其所與遊，獨言韓舍人。其次即及我，我愧非其倫。胡為謬相愛，歲晚逾勤勤。落然頹簷下，一話夜達晨。床單食味薄，亦不嫌我貧。日高上馬去，相顧猶逡巡。長安久無雨，日赤風昏昏。憐君將病眼，為我犯埃塵。遠從延康裡，來訪曲江濱。所重君子道，不獨愧相親。
朝歸書寄元八
作者：白居易（唐）

進入閣前拜，退就廊下餐。歸來昭國裡，人臥馬歇鞍。卻睡至日午，起坐心浩然。況當好時節，雨後清和天。柿樹綠陰合，王家庭院寬。瓶中鄠縣酒，牆上終南山。獨眠仍獨坐，開襟當風前。禪師與詩客，次第來相看。要語連夜語，須眠終日眠。除非奉朝謁，此外無別牽。年長身且健，官貧心甚安。幸無急病痛，不至苦饑寒。自此聊以適，外緣不能幹。唯應靜者信，難為動者言。臺中元侍禦，早晚作郎官。未作郎官際，無人相伴閑。
酬吳七見寄
作者：白居易（唐）

曲江有病客，尋常多掩關。又聞馬死來，不出身更閑。聞有送書者，自起出門看。素緘署丹字，中有瓊瑤篇。口吟耳自聽，當暑忽翛然。似漱寒玉冰，如聞商風弦。首章歎時節，末句思笑言。懶慢不相訪，隔街如隔山。嘗聞陶潛語，心遠地自偏。君住安邑裡，左右車徒喧。竹藥閉深院，琴尊開小軒。誰知市南地，轉作壺中天。君本上清人，名在石堂間。不知有何過，謫作人間仙。常恐歲月滿，飄然歸紫煙。莫忘蜉蝣內，進士有同年。
昭國閒居
作者：白居易（唐）

貧閑日高起，門巷晝寂寂。時暑放朝參，天陰少人客。槐花滿田地，僅絕人行跡。獨在一床眠，清涼風雨夕。勿嫌坊曲遠，近即多牽役。勿嫌祿俸薄，厚即多憂責。平生尚恬曠，老大宜安適。何以養吾真，官閒居處僻。
喜陳兄至
作者：白居易（唐）

黃鳥啼欲歇，青梅結半成。坐憐春物盡，起入東園行。攜觴懶獨酌，忽聞叩門聲。閒人猶喜至，何況是陳兄。從容盡日語，稠疊長年情。勿輕一盞酒，可以話平生。
贈杓直
作者：白居易（唐）

世路重祿位，棲棲者孔宣。人情愛年壽，夭死者顏淵。二人如何人，不奈命與天。我今信多幸，撫己愧前賢。已年四十四，又為五品官。況茲知足外，別有所安焉。早年以身代，直赴逍遙篇。近歲將心地，迴向南宗禪。外順世間法，內脫區中緣。進不厭朝市，退不戀人寰。自吾得此心，投足無不安。體非導引適，意無江湖閑。有興或飲酒，無事多掩關。寂靜夜深坐，安穩日高眠。秋不苦長夜，春不惜流年。委形老小外，忘懷生死間。昨日共君語，與餘心膂然。此道不可道，因君聊強言。
寄張十八
作者：白居易（唐）

饑止一簟食，渴止一壺漿。出入止一馬，寢興止一床。此外無長物，於我有若亡。胡然不知足，名利心遑遑。念茲彌懶放，積習遂為常。經旬不出門，竟日不下堂。同病者張生，貧僻住延康。慵中每相憶，此意未能忘。迢迢青槐街，相去八九坊。秋來未相見，應有新詩章。早晚來同宿，天氣轉清涼。
題玉泉寺
作者：白居易（唐）

湛湛玉泉色，悠悠浮雲身。閒心對定水，清淨兩無塵。手把青筇杖，頭戴白綸巾。興盡下山去，知我是誰人。
朝迴游城南
作者：白居易（唐）

朝退馬未困，秋初日猶長。回轡城南去，郊野正清涼。水竹夾小徑，縈回繞川岡。仰看晚山色，俯弄秋泉光。青松系我馬，白石為我床。常時簪組累，此日和身忘。旦隨鵷鷺末，暮遊鷗鶴旁。機心一以盡，兩處不亂行。誰辨心與跡，非行亦非藏。
舟行
作者：白居易（唐）

帆影日漸高，閑眠猶未起。起問鼓枻人，已行三十裡。船頭有行灶，炊稻烹紅鯉。飽食起婆娑，盥漱秋江水。平生滄浪意，一旦來遊此。何況不失家，舟中載妻子。
湓浦早冬
作者：白居易（唐）

潯陽孟冬月，草木未全衰。祇抵長安陌，涼風八月時。日西湓水曲，獨行吟舊詩。蓼花始零落，蒲葉稍離披。但作城中想，何異曲江池。
江州雪
作者：白居易（唐）

新雪滿前山，初晴好天氣。日西騎馬出，忽有京都意。城柳方綴花，簷冰才結穗。須臾風日暖，處處皆飄墜。行吟賞未足，坐歎銷何易。猶勝嶺南看，雰雰不到地。
送呂郎中赴滄州
作者：無可（唐）

出守滄州去，西風送旆旌。路遙經幾郡，地盡到孤城。拜廟千山綠，登樓遍海清。何人共東望，日向積濤生。
書馬如文石門居
作者：無可（唐）

別業逸高情，暮泉喧客亭。林迴天闕近，雨過石門青。野果誰來拾，山禽獨臥聽。要迎文會友，時複掃柴扃。
送章正字秩滿東歸
作者：無可（唐）

朝衣登別席，春色滿秦關。芸閣吏誰替，海門身又還。尋僧流水僻，見月遠林閑。雖是忘機者，難齊去住間。
賦得望遠山送客歸
作者：無可（唐）

遙山寒雨過，正向暮天橫。隱隱淩雲出，蒼蒼與水準。何時凝厚地，幾處映孤城。歸客秋風裡，回看傷別情。
送宜春裴宰是將軍旻之孫
作者：無可（唐）

垂白方為縣，徒知大父雄。山春南去棹，楚夜北飛鴻。疊嶂和雲滅，孤城與嶺通。誰知持惠化，一境動清風。
送樸山人歸日本
作者：無可（唐）

海霽晚帆開，應無鄉信催。水從荒外積，人指日邊回。望國乘風久，浮天絕島來。儻因華夏使，書劄轉悠哉。
送姚宰任吉州安福縣
作者：無可（唐）

落絮滿衣裳，攜琴問酒鄉。掛帆南入楚，到縣半浮湘。吏散翠禽下，庭閑斑竹長。人安宜遠泛，沙上蕙蘭香。
送李少府之任臨邛
作者：無可（唐）

邛南方作尉，調補一何卑。發論唯公幹，承家乃帝枝。山長風嫋棧，江蔭石和澌。舊井王孫宅，還尋獨有期。
遊山寺
作者：無可（唐）

千峰路盤盡，林寺昔何名。步步入山影，房房聞水聲。多年人跡斷，殘照石陰清。自可求居止，安閒過此生。
酬姚員外見過林下
作者：無可（唐）

掃苔迎五馬，蒔藥過申鐘。鶴共林僧見，雲隨野客逢。入樓山隔水，滴旆露垂松。日暮題詩去，空知雅調重。
寄華州馬戴
作者：無可（唐）

三峰待秋上，鳥外掛衣巾。猶見無窮景，應非暫往身。水寒仙掌路，山遠華陽人。欲問壇邊月，尋思闕複新。
秋夜寄青龍寺空貞二上人
作者：無可（唐）

夜來思道侶，木葉向人飄。精舍池邊古，秋山樹下遙。磬寒徹幾裡，雲白已經宵。未得同居止，蕭然自寂寥。
過杏溪寺寄姚員外
作者：無可（唐）

門徑眾峰頭，盤巖複轉溝。雲僧隨樹老，杏水落江流。峽狖有時到，秦人今日遊。謝公多晚眺，此景在南樓。
送僧歸中條
作者：無可（唐）

夜葉動飄飄，寒來話數宵。卷經歸鳥外，轉雪過山椒。舊長松杉大，難行水石遙。元戎宗內學，應就白雲招。
送人罷舉東遊
作者：無可（唐）

東堂今已負，況此遠行難。兼雨風聲過，連天草色幹。鴻嘶荒壘閉，兵燒廣川寒。若向龍門宿，懸知拭淚看。
金州冬月陪太守遊池
作者：無可（唐）

殘臘雪紛紛，林間起送君。苦吟行迥野，投跡向寒雲。絕頂晴多去，幽泉凍不聞。唯應草堂寺，高枕脫人群。
寄青龍寺原上人
作者：無可（唐）

斂屨入寒竹，安禪過漏聲。高杉殘子落，深井凍痕生。罷磬風枝動，懸燈雪屋明。何當招我宿，乘月上方行。
秋寄從兄賈島
作者：無可（唐）

暝蟲喧暮色，默思坐西林。聽雨寒更徹，開門落葉深。昔因京邑病，並起洞庭心。亦是吾兄事，遲回共至今。
新年
作者：無可（唐）

燃燈朝複夕，漸作長年身。紫閣未歸日，青門又見春。掩關寒過盡，開定草生新。自有林中趣，誰驚歲去頻。
夏日送崔秀才遊南
作者：無可（唐）

南方山水地，念子為貧遊。縱是逢佳景，那能緩旅愁。夕陽行遠道，煩暑在孤舟。莫向巴江過，猿啼促淚流。
晚秋酬姚合見寄
作者：無可（唐）

新命起高眠，江湖空浩然。木衰猶有菊，燕去即無蟬。分察千官內，孤懷遠嶽邊。蕭條人外寺，暌阻又經年。
暮秋宿友人居
作者：無可（唐）

招我郊居宿，開門但苦吟。秋眠山燒盡，暮歇竹園深。寒浦鴻相叫，風窗月欲沈。翻嫌坐禪石，不在此松陰。
送李騎曹之武寧
作者：無可（唐）

一歲一歸寧，涼天數騎行。河來當塞曲，山遠與沙平。縱獵旗風卷，聽笳帳月生。新鴻引寒色，回日滿京城。
秋日寄厲玄先輩
作者：無可（唐）

楊柳起秋色，故人猶未還。別離俱自苦，少壯豈能閑。夜雨吟殘燭，秋城憶遠山。何當一相見，語默此林間。
冬晚與諸文士會太僕田卿宅
作者：無可（唐）

從容啟華館，饌玉複燒蘭。是歲茲旬盡，良宵幾刻殘。風回松竹動，人息鬥牛寒。此後思良集，須期月再圓。
贈詩僧
作者：無可（唐）

寒山對水塘，竹葉影侵堂。洗藥冰生岸，開門月滿床。病多身又老，枕倦夜兼長。來謁吾曹者，呈詩問否臧。
寒夜過睿川師院
作者：無可（唐）

長生推獻壽，法坐四朝登。問難無強敵，聲名掩古僧。絕塵苔積地，棲竹鳥驚燈。語默俱忘寐，殘窗半月稜。
送顥法師往太原講兼呈李司徒
作者：無可（唐）

近臘辭精舍，並州謁尚公。路長山忽盡，塞廣雪無窮。講席開晴壘，禪衣涉遠風。聞經諸弟子，應滿此門中。
冬日諸禪自商山禮正師真塔回見訪
作者：無可（唐）

久思今忽來，雙屨汙青苔。拂雪從山起，過房禮塔回。偈留閑夜作，禪請暫時開。欲作孤雲去，賦詩餘不才。
題青龍寺縱公房
作者：無可（唐）

從誰得法印，不離上方傳。夕磬城霜下，寒房竹月圓。煙殘衰木畔，客住積雲邊。未隱滄洲去，時來於此禪。
贈圭峰禪師
作者：無可（唐）

絕壑禪床底，泉分落石層。霧交高頂草，雲隱下方燈。朝滿傾心客，溪連學道僧。半旬持一食，此事有誰能。
陪姚合遊金州南池
作者：無可（唐）

柳暗清波漲，沖萍複漱苔。張筵白鳥起，掃岸使君來。洲島秋應沒，荷花晚盡開。高城吹角絕，騶馭尚裴回。
金州別姚合
作者：無可（唐）

日日西亭上，春留到夏殘。言之離別易，勉以道途難。山出一千里，溪行三百灘。松間樓裡月，秋入五陵看。
夏日送田中丞赴蔡州
作者：無可（唐）

出守汝南城，應多戀闕情。地遙人久望，風起旆初行。楚廟繁蟬斷，淮田細雨生。賞心知有處，蔣宅古津平。
菊
作者：無可（唐）

東籬搖落後，密豔被寒催。夾雨驚新拆，經霜忽盡開。野香盈客袖，禁蕊泛天杯。不共春蘭並，悠揚遠蝶來。
松
作者：無可（唐）

枝幹怪鱗皴，煙梢出澗新。屈盤高極目，蒼翠遠驚人。待鶴移陰過，聽風落子頻。青青寒木外，自與九霄鄰。
蘭
作者：無可（唐）

蘭色結春光，氛氳掩眾芳。過門階露葉，尋澤徑連香。畹靜風吹亂，亭秋雨引長。靈均曾採擷，紉佩掛荷裳。
隕葉
作者：無可（唐）

繞巷夾溪紅，蕭條逐北風。別林遺宿鳥，浮水載鳴蟲。石小埋初盡，枝長落未終。帶霜書麗什，閑讀白雲中。
李常侍書堂
作者：無可（唐）

結構因墳籍，簷前竹未生。塗油窗日早，閱槧幌風輕。息架蛩驚客，垂燈雨過城。已應窮古史，師律孰齊名。
寄和蔡州田郎中
作者：無可（唐）

遺跡仍留蔡，幽人出漢朝。門深荒徑在，臺迥數峰遙。岸石欹相倚，窗松偃未凋。尋思方一去，豈待使君招。
經貞女祠
作者：無可（唐）

朝賽暮還祈，開唐複曆隋。精誠山雨至，歲月廟松衰。窺穴龍潭黑，過門鳥道危。不同巫峽女，來往楚王祠。
行漢水晚次神灘阻風
作者：無可（唐）

驚風山半起，舟子忽停橈。岸荻吹先亂，灘聲落更跳。聽松今欲暮，過島或明朝。若盡平生趣，東浮看石橋。
送田中丞使西戎
作者：無可（唐）

朝元下赤墀，玉節使西夷。關隴風回首，河湟雪灑旗。磧砂行幾月，戎帳到何時。應盡平生志，高全大國儀。
送董正字歸覲毗陵
作者：無可（唐）

暫辭讎校去，未發見新鴻。路入江波上，人歸楚邑東。山遙晴出樹，野極暮連空。何以念兄弟，應思潔膳同。
送邵錫及第歸湖州
作者：無可（唐）

春關鳥罷啼，歸慶浙煙西。郡守招延重，鄉人慕仰齊。橘青逃暑寺，茶長隔湖溪。乘暇知高眺，微應辨會稽。
送薛重中丞充太原副使
作者：無可（唐）

中司出華省，副相晉陽行。書答偏州啟，籌參上將營。踏沙夜馬細，吹雨曉笳清。正報胡塵滅，桃花汾水生。
送靈武李侍禦
作者：無可（唐）

靈州天一涯，幕客似還家。地得江南壤，程分磧裡砂。禁鹽調上味，麥穗結秋花。前席因籌畫，清吟塞日斜。
冬夜姚侍禦宅送李廓少府
作者：無可（唐）

王事圭峰下，將還禁漏餘。偶歡新歲近，惜別後期疏。雪罷見來吏，川昏聊整車。獨吟多暇日，應寄柏臺書。
送喻鳧及第歸陽羨
作者：無可（唐）

姓字載科名，無過子最榮。宗中初及第，江上覲難兄。月向波濤沒，茶連洞壑生。石橋高思在，且為看東坑。
送沅江宋明府即開府璟之孫
作者：無可（唐）

初聞從事日，鄂渚動芳菲。一遂鈞衡薦，今為長吏歸。人臨沅水望，雁映楚山飛。唯有傳聲政，家風重發揮。
送薛秀才遊河中兼投任郎中留後
作者：無可（唐）

詩古賦縱橫，令人畏後生。駕言遊禹跡，知己在蒲城。日射雲煙散，風吹草木榮。孤吟臨寇境，莫問請長纓。
寄姚諫議
作者：無可（唐）

鳴鞭靜路塵，籍籍諫垣臣。函疏辭專密，爐香立獨親。篋多臨水作，窗宿臥雲人。危坐開寒紙，燈前起草頻。
大理正任二十和江淹擬古詩二十章寄示
作者：無可（唐）

不啻回青眼，應疑似碧雲。古風真往哲，雅道濫朝聞。活獄威豪右，銷時賴典墳。如何經濟意，未克致吾君。
寄殿院薛侍禦
作者：無可（唐）

名高意本閑，浮俗自難攀。佐蜀連錢出，朝天獬豸還。迴翔曆清院，彈奏迥離班。休浣通玄旨，留僧晝掩關。
禪林寺
作者：無可（唐）

臺山朝佛隴，勝地絕埃氛。冷色石橋月，素光華頂雲。遠泉和雪溜，幽磬帶松聞。終斷遊方念，爐香繼此焚。
秋日魯郡堯祠亭上宴別杜補闕、範侍禦
作者：李白（唐）

我覺秋興逸，誰雲秋興悲。山將落日去，水與晴空宜。魯酒白玉壺，送行駐金羈。歇鞍憩古木，解帶掛橫枝。歌鼓川上亭，曲度神飆吹。雲歸碧海夕，雁沒青天時。相失各萬裡，茫然空爾思。
別魯頌
作者：李白（唐）

誰道泰山高，下卻魯連節。誰雲秦軍眾，摧卻魯連舌。獨立天地間，清風灑蘭雪。夫子還倜儻，攻文繼前烈。錯落石上松，無為秋霜折。贈言鏤寶刀，千歲庶不滅。
別中都明府兄
作者：李白（唐）

吾兄詩酒繼陶君，試宰中都天下聞。東樓喜奉連枝會，取醉不辭留夜月，雁行中斷惜離群。
夢遊天姥吟留別
作者：李白（唐）

海客談瀛洲，煙濤微茫信難求。越人語天姥，天臺四萬八千丈，對此欲倒東南傾。我欲因之夢吳越，謝公宿處今尚在，淥水蕩漾清猿啼。腳著謝公屐，千巖萬轉路不定，迷花倚石忽已暝。熊咆龍吟殷巖泉，列缺霹靂，丘巒崩摧。洞天石扇，訇然中開。青冥浩蕩不見底，日月照耀金銀臺。霓為衣兮風為馬，惟覺時之枕蓆，失向來之煙霞。世間行樂亦如此，
留別曹南群官之江南
作者：李白（唐）

我昔釣白龍，放龍溪水傍。道成本欲去，揮手淩蒼蒼。時來不關人，談笑遊軒皇。獻納少成事，歸休辭建章。十年罷西笑，覽鏡如秋霜。閉劍琉璃匣，煉丹紫翠房。身佩豁落圖，腰垂虎鞶囊。仙人駕彩鳳，志在窮遐荒。戀子四五人，裴回未翱翔。東流送白日，驟歌蘭蕙芳。仙宮兩無從，人間久摧藏。范蠡說句踐，屈平去懷王。飄飄紫霞心，流浪憶江鄉。愁為萬裡別，複此一銜觴。淮水帝王州，金陵繞丹陽。樓臺照海色，衣馬搖川光。及此北望君，相思淚成行。朝雲落夢渚，瑤草空高堂。帝子隔洞庭，青楓滿瀟湘。懷君路綿邈，覽古情淒涼。登嶽眺百川，杳然萬恨長。知戀峨眉去，弄景偶騎羊。
留別於十一兄逖、裴十三遊塞垣
作者：李白（唐）

太公渭川水，李斯上蔡門。釣周獵秦安黎元，於公白首大樑野，使人悵望何可論。既知朱亥為壯士，裴生覽千古，龍鸞炳文章。悲吟雨雪動林木，爾為我楚舞，吾為爾楚歌。且探虎穴向沙漠，
留別王司馬嵩
作者：李白（唐）

魯連賣談笑，豈是顧千金。陶朱雖相越，本有五湖心。餘亦南陽子，時為梁甫吟。蒼山容偃蹇，白日惜頹侵。願一佐明主，功成還舊林。西來何所為，孤劍託知音。鳥愛碧山遠，魚遊滄海深。呼鷹過上蔡，賣畚向嵩岑。他日閑相訪，丘中有素琴。
夜別張五
作者：李白（唐）

吾多張公子，別酌酣高堂。聽歌舞銀燭，把酒輕羅裳。橫笛弄秋月，琵琶彈陌桑。龍泉解錦帶，為爾傾千觴。
魏郡別蘇明府因北遊
作者：李白（唐）

魏都接燕趙，美女誇芙蓉。淇水流碧玉，舟車日奔沖。青樓夾兩岸，萬室喧歌鐘。天下稱豪貴，遊此每相逢。洛陽蘇季子，劍戟森詞鋒。六印雖未佩，軒車若飛龍。黃金數百鎰，白璧有幾雙。散盡空掉臂，高歌賦還邛。落魄乃如此，何人不相從。遠別隔兩河，雲山杳千重。何時更杯酒，再得論心胸。
留別西河劉少府
作者：李白（唐）

秋發已種種，所為竟無成。閑傾魯壺酒，笑對劉公榮。謂我是方朔，人間落歲星。白衣千萬乘，何事去天庭。君亦不得意，高歌羨鴻冥。世人若醯雞，安可識梅生。雖為刀筆吏，緬懷在赤城。餘亦如流萍，隨波樂休明。自有兩少妾，雙騎駿馬行。東山春酒綠，歸隱謝浮名。
潁陽別元丹丘之淮陽
作者：李白（唐）

吾將元夫子，異姓為天倫。本無軒裳契，素以煙霞親。嘗恨迫世網，銘意俱未伸。松柏雖寒苦，羞逐桃李春。悠悠市朝間，玉顏日緇磷。所失重山嶽，所得輕埃塵。精魄漸蕪穢，衰老相憑因。我有錦囊訣，可以持君身。當餐黃金藥，去為紫陽賓。萬事難並立，百年猶崇晨。別爾東南去，悠悠多悲辛。前志庶不易，遠途期所遵。已矣歸去來，白雲飛天津。
留別廣陵諸公
作者：李白（唐）

憶昔作少年，結交趙與燕。金羈絡駿馬，錦帶橫龍泉。寸心無疑事，所向非徒然。晚節覺此疏，獵精草太玄。空名束壯士，薄俗棄高賢。中回聖明顧，揮翰淩雲煙。騎虎不敢下，攀龍忽墮天。還家守清真，孤潔勵秋蟬。煉丹費火石，採藥窮山川。臥海不關人，租稅遼東田。乘興忽複起，棹歌溪中船。臨醉謝葛強，山公欲倒鞭。狂歌自此別，垂釣滄浪前。
廣陵贈別
作者：李白（唐）

玉瓶沽美酒，數裡送君還。系馬垂楊下，銜杯大道間。天邊看淥水，海上見青山。興罷各分袂，何須醉別顏。
感時留別從兄徐王延年、從弟延陵
作者：李白（唐）

天籟何參差，噫然大塊吹。玄元包橐鑰，紫氣何逶迤。七葉運皇化，千齡光本支。仙風生指樹，大雅歌螽斯。諸王若鸞虯，肅穆列藩維。哲兄錫茅土，聖代羅榮滋。九卿領徐方，七步繼陳思。伊昔全盛日，雄豪動京師。冠劍朝鳳闕，樓船侍龍池。鼓鐘出朱邸，金翠照丹墀。君王一顧盼，選色獻蛾眉。列戟十八年，未曾輒遷移。大臣小喑嗚，謫竄天南垂。長沙不足舞，貝錦且成詩。佐郡浙江西，病閑絕驅馳。階軒日苔蘚，鳥雀噪簷帷。時乘平肩輿，出入畏人知。北宅聊偃憩，歡愉恤煢嫠。羞言梁苑地，烜赫耀旌旗。兄弟八九人，吳秦各分離。大賢達機兆，豈獨慮安危。小子謝麟閣，雁行忝肩隨。令弟字延陵，鳳毛出天姿。清英神仙骨，芬馥茝蘭蕤。夢得春草句，將非惠連誰。深心紫河車，與我特相宜。金膏猶罔象，玉液尚磷緇。伏枕寄賓館，宛同清漳湄。藥物多見饋，珍羞亦兼之。誰道溟渤深，猶言淺恩慈。鳴蟬遊子意，促織念歸期。驕陽何太赫，海水爍龍龜。百川盡凋枯，舟楫閣中逵。策馬搖涼月，通宵出郊圻。泣別目眷眷，傷心步遲遲。願言保明德，王室佇清夷。摻袂何所道，援毫投此辭。
別儲邕之剡中
作者：李白（唐）

借問剡中道，東南指越鄉。舟從廣陵去，水入會稽長。竹色溪下綠，荷花鏡裡香。辭君向天姥，拂石臥秋霜。
留別金陵諸公
作者：李白（唐）

海水昔飛動，三龍紛戰爭。鐘山危波瀾，傾側駭奔鯨。黃旗一掃蕩，割壤開吳京。六代更霸王，遺跡見都城。至今秦淮間，禮樂秀群英。地扇鄒魯學，詩騰顏謝名。五月金陵西，祖餘白下亭。欲尋廬峰頂，先繞漢水行。香爐紫煙滅，瀑布落太清。若攀星辰去，揮手緬含情。
口號
作者：李白（唐）

食出野田美，酒臨遠水傾。東流若未盡，應見別離情。
金陵酒肆留別
作者：李白（唐）

風吹柳花滿店香，吳姬壓酒喚客嘗。金陵子弟來相送，
金陵白下亭留別
作者：李白（唐）

驛亭三楊樹，正當白下門。吳煙暝長條，漢水齧古根。向來送行處，回首阻笑言。別後若見之，為餘一攀翻。
別東林寺僧
作者：李白（唐）

東林送客處，月出白猿啼。笑別廬山遠，何煩過虎溪。
竄夜郎，於烏江留別宗十六璟
作者：李白（唐）

君家全盛日，臺鼎何陸離。斬鼇翼媧皇，煉石補天維。一回日月顧，三入鳳凰池。失勢青門傍，種瓜複幾時。猶會眾賓客，三千光路歧。皇恩雪憤懣，松柏含榮滋。我非東床人，令姊忝齊眉。浪跡未出世，空名動京師。適遭雲羅解，翻謫夜郎悲。拙妻莫邪劍，及此二龍隨。慚君湍波苦，千里遠從之。白帝曉猿斷，黃牛過客遲。遙瞻明月峽，西去益相思。
留別龔處士
作者：李白（唐）

龔子棲閑地，都無人世喧。柳深陶令宅，竹暗闢疆園。我去黃牛峽，遙愁白帝猿。贈君卷葹草，心斷竟何言。
贈別鄭判官
作者：李白（唐）

竄逐勿複哀，慚君問寒灰。浮雲本無意，吹落章華臺。遠別淚空盡，長愁心已摧。二年吟澤畔，憔悴幾時回。
黃鶴樓送孟浩然之廣陵
作者：李白（唐）

故人西辭黃鶴樓，煙花三月下揚州。孤帆遠影碧山盡，唯見長江天際流。
將遊衡嶽，過漢陽雙松亭，留別族弟浮屠談皓
作者：李白（唐）

秦欺趙氏璧，卻入邯鄲宮。本是楚家玉，還來荊山中。丹彩瀉滄溟，精輝淩白虹。青蠅一相點，流落此時同。卓絕道門秀，談玄乃支公。延蘿結幽居，剪竹繞芳叢。涼花拂戶牖，天籟鳴虛空。憶我初來時，蒲萄開景風。今茲大火落，秋葉黃梧桐。水色夢沅湘，長沙去何窮。寄書訪衡嶠，但與南飛鴻。
留別賈舍人至二首
作者：李白（唐）

大樑白雲起，飄颻來南洲。裴回蒼梧野，十見羅浮秋。鼇抃山海傾，四溟揚洪流。意欲託孤鳳，從之摩天遊。鳳苦道路難，翱翔還昆丘。不肯銜我去，哀鳴慚不周。遠客謝主人，明珠難暗投。拂拭倚天劍，西登嶽陽樓。長嘯萬裡風，掃清胸中憂。誰念劉越石，化為繞指柔。秋風吹鬍霜，凋此簷下芳。折芳怨歲晚，離別淒以傷。謬攀青瑣賢，延我於北堂。君為長沙客，我獨之夜郎。勸此一杯酒，豈惟道路長。割珠兩分贈，寸心貴不忘。何必兒女仁，相看淚成行。
渡荊門送別
作者：李白（唐）

流遠荊門外，來從楚國遊。山隨平野盡，江入大荒流。月下飛天鏡，雲生結海樓。仍連故鄉水，萬裡送行舟。
聞李太尉大舉秦兵百萬出征東南懦夫請纓冀申一割之用半道病還留別金陵崔侍御十九韻
作者：李白（唐）

秦出天下兵，蹴踏燕趙傾。黃河飲馬竭，赤羽連天明。太尉杖旄鉞，雲旗繞彭城。三軍受號令，千里肅雷霆。函谷絕飛鳥，武關擁連營。意在斬巨鼇，何論鱠長鯨。恨無左車略，多愧魯連生。拂劍照嚴霜，雕戈鬘胡纓。願雪會稽恥，將期報恩榮。半道謝病還，無因東南征。亞夫未見顧，劇孟阻先行。天奪壯士心，長籲別吳京。金陵遇太守，倒屣相逢迎。群公鹹祖餞，四座羅朝英。初發臨滄觀，醉棲徵虜亭。舊國見秋月，長江流寒聲。帝車信回轉，河漢複縱橫。孤鳳向西海，飛鴻辭北溟。因之出寥廓，揮手謝公卿。
別韋少府
作者：李白（唐）

西出蒼龍門，南登白鹿原。欲尋商山皓，猶戀漢皇恩。水國遠行邁，仙經深討論。洗心向溪月，清耳敬亭猿。築室在人境，閉門無世喧。多君枉高駕，贈我以微言。交乃意氣合，道因風雅存。別離有相思，瑤瑟與金樽。
南陵別兒童入京
作者：李白（唐）

白酒新熟山中歸，黃雞啄黍秋正肥。呼童烹雞酌白酒，遊說萬乘苦不早，著鞭跨馬涉遠道。會稽愚婦輕買臣，
別山僧
作者：李白（唐）

何處名僧到水西，乘舟弄月宿涇溪。平明別我上山去，謔浪肯居支遁下，風流還與遠公齊。此度別離何日見，
贈別王山人歸布山
作者：李白（唐）

王子析道論，微言破秋毫。還歸布山隱，興入天雲高。爾去安可遲，瑤草恐衰歇。我心亦懷歸，屢夢松上月。傲然遂獨往，長嘯開巖扉。林壑久已蕪，石道生薔薇。願言弄笙鶴，歲晚來相依。
江夏別宋之悌
作者：李白（唐）

楚水清若空，遙將碧海通。人分千裡外，興在一杯中。穀鳥吟晴日，江猿嘯晚風。平生不下淚，於此泣無窮。
和襄陽徐相公商賀徐副使加章綬
作者：王傳（唐）

朱紫聯輝照日新，芳菲全屬斷金人。華筵重處宗盟地，自憐亦是膺門客，吟想恩榮氣益振。
和李尚書命妓餞崔侍禦
作者：盧鄴（唐）

何郎載酒別賢侯，更吐歌珠宴庾樓。莫道江南不同醉，即陪舟楫上京遊。
松
作者：陸肱（唐）

雪霜知勁質，今古佔嘉名。斷砌盤根遠，疏林偃蓋清。鶴棲何代色，僧老四時聲。鬱鬱心彌久，煙高萬井生。
贈王福娘
作者：崔澹（唐）

怪得清風送異香，娉婷仙子曳霓裳。惟應錯認偷桃客，曼倩曾為漢侍郎。
答問讀書居
作者：莫宣卿（唐）

書屋倚麒麟，不同牛馬路。床頭萬卷書，溪上五龍渡。井汲冽寒泉，桂花香玉露。茅簷無外物，只見青雲護。
百官乘月早朝聽殘漏
作者：莫宣卿（唐）

建禮儼朝冠，重門耿夜闌。碧空蟾魄度，清禁漏聲殘。候曉車輿合，淩霜劍佩寒。星河猶皎皎，銀箭尚珊珊。杳靄祥光起，霏微瑞氣攢。忻逢聖明代，長願接鵷鸞。
賦得水懷珠
作者：莫宣卿（唐）

長川含媚色，波底孕靈珠。素魄生蘋末，圓規照水隅。淪漣冰彩動，蕩漾瑞光鋪。迥夜星同貫，清秋岸不枯。江妃思在掌，海客亦忘軀。合浦當還日，恩威信已敷。
句
作者：莫宣卿（唐）

我本南山鳳，豈同凡鳥群。
和李尚書命妓餞崔侍禦
作者：封彥卿（唐）

蓮府才為綠水賓，忽乘驄馬入鹹秦。為君唱作西河調，日暮偏傷去住人。
贈釋疏言還道林寺詩
作者：李節（唐）

湘川狺狺兮俗獷且佷，利殺業偷兮吏莫之馴。繄釋氏兮易暴使仁，釋何在兮釋在斯文，月沉浦兮煙暝山，檣席捲兮櫓床閑。偃仰兮嘯詠，湘川超忽兮落日啘啘，松覆秋亭兮蘭被春苑。上人去兮幾千里，何日同遊兮湘川水。
和柯古窮居苦日喜雨
作者：韋蟾（唐）

貞機澹少思，雅尚防多僻。攬葛猶不畏，勞形同處瘠。頭焦詎是焚，背汗甯關炙。方欣見潤礎，那虞悲鑠石。道與古人期，情難物外適。幾懷朱邸綬，頗曠金門藉。清奧已蕭蕭，陳柯將槭槭。玉律詩調正，瓊卮酒腸窄。衣桁襲中單，浴床拋下綌。黎侯寓於衛，六義非凡格。
嶽麓道林寺
作者：韋蟾（唐）

石門迥接蒼梧野，愁色陰深二妃寡。廣殿崔嵬萬壑間，暖日斜明螮蝀梁，濕煙散冪鴛鴦瓦。北方部落檀香塑，沈裴筆力鬥雄壯，宋杜詞源兩風雅。他方居士來施齋，何時得與劉遺民，同入東林遠公社。
上元三首
作者：韋蟾（唐）

新正圓月夜，尤重看燈時。累塔嫌沙細，成文訝筆遲。歸牛疑燧落，過雁誤書遲。生惜蘭膏燼，遠為隔歲期。舉燭光才起，揮毫勢競分。點時驚墜石，挑處接崩雲。辭異秦丞相，銘非竇冠軍。唯愁殘焰落，逢玉亦俱焚。多寶神光動，生金瑞色浮。照人低入郭，伴月夜當樓。燻穴應無取，焚林固有求。夜闌陪玉帳，不見九枝留。
梅
作者：韋蟾（唐）

高樹臨溪豔，低枝隔竹繁。何須是桃李，然後欲忘言。擬折魂先斷，須看眼更昏。誰知南陌草，卻解望王孫。
送盧潘尚書之靈武
作者：韋蟾（唐）

賀蘭山下果園成，塞北江南舊有名。水木萬家朱戶暗，卻使六番諸子弟，馬前不信是書生。
題僧壁
作者：韋蟾（唐）

一竹橫簷掛淨巾，灶無煙火地無塵。剃頭未必知心法，要且閑於名利人。
贈商山僧
作者：韋蟾（唐）

商嶺東西路欲分，兩間茅屋一溪雲。師言耳重知師意，人是人非不欲聞。
長樂驛謔李湯給事題名
作者：韋蟾（唐）

渭水秦川拂眼明，希仁何事寡詩情。只應學得虞姬婿，書字才能記姓名。
句
作者：韋蟾（唐）

爭揮鉤弋手，競聳踏搖身。傷頰詎關舞，捧心非效嚬。
賦得壽星見
作者：盧渥（唐）

玄象今何應，時和政亦平。祥為一人壽，色映九霄明。皎潔垂銀漢，光芒近鬥城。含規同月滿，表瑞得天清。甘露盈條降，非煙向日生。無如此嘉祉，率土荷秋成。
題嘉祥驛
作者：盧渥（唐）

交親榮餞洛城空，秉鉞戎裝上將同。星使自天丹詔下，到後定知人易化，滿街棠樹有遺風。
九華山
作者：郭夔（唐）

巖翠淩雲出迥然，岧嶢萬丈倚秋天。暮風飄送當軒色，畫圖何必家家有，自有畫圖來目前。
送莫仲節狀元歸省
作者：柳珪（唐）

青驄聚送謫仙人，南國榮親不及君。椰子味從今日近，想到故鄉應臘過，藥欄猶有異花燻。
思歸樂
作者：元稹（唐）

山中思歸樂，盡作思歸鳴。爾是此山鳥，安得失鄉名。應緣此山路，自古離人徵。陰愁感和氣，俾爾從此生。我雖失鄉去，我無失鄉情。慘舒在方寸，寵辱將何驚。浮生居大塊，尋丈可寄形。身安即形樂，豈獨樂鹹京。命者道之本，死者天之平。安問遠與近，何言殤與彭。君看趙工部，八十支體輕。交州二十載，一到長安城。長安不須臾，複作交州行。交州又累歲，移鎮廣與荊。歸朝新天子，濟濟為上卿。肌膚無瘴色，飲食康且寧。長安一晝夜，死者如隕星。喪車四門出，何關炎瘴縈。況我三十二，百年未半程。江陵道塗近，楚俗雲水清。遐想玉泉寺，久聞峴山亭。此去盡綿曆，豈無心賞並。紅餐日充腹，碧澗朝析酲。開門待賓客，寄書安弟兄。閑窮四聲韻，悶閱九部經。身外皆委順，眼前隨所營。此意久已定，誰能求苟榮。所以官甚小，不畏權勢傾。傾心豈不易，巧詐神之刑。萬物有本性，況複人性靈。金埋無土色，玉墜無瓦聲。劍折有寸利，鏡破有片明。我可俘為囚，我可刃為兵。我心終不死，金石貫以誠。此誠患不至，誠至道亦亨。微哉滿山鳥，叫噪何足聽。
春鳩
作者：元稹（唐）

春鳩與百舌，音響詎同年。如何一時語，俱得春風憐。猶知化工意，當春不生蟬。免教爭叫噪，沸渭桃花前。
春蟬
作者：元稹（唐）

我自東歸日，厭苦春鳩聲。作詩憐化工，不遣春蟬生。及來商山道，山深氣不平。春秋兩相似，蟲豸百種鳴。風松不成韻，蜩螗沸如羹。豈無朝陽鳳，羞與微物爭。安得天上雨，奔渾河海傾。蕩滌反時氣，然後好晴明。
兔絲
作者：元稹（唐）

人生莫依倚，依倚事不成。君看兔絲蔓，依倚榛與荊。荊榛易蒙密，百鳥撩亂鳴。下有狐兔穴，奔走亦縱橫。樵童斫將去，柔蔓與之並。翳薈生可恥，束縛死無名。桂樹月中出，珊瑚石上生。俊鶻度海食，應龍昇天行。靈物本特達，不復相纏縈。纏縈竟何者，荊棘與飛莖。
古社
作者：元稹（唐）

古社基址在，人散社不神。惟有空心樹，妖狐藏魅人。狐惑意顛倒，臊腥不復聞。丘墳變城郭，花草仍荊榛。良田千萬頃，佔作天荒田。主人議芟斫，怪見不敢前。那言空山燒，夜隨風馬奔。飛聲鼓鼙震，高焰旗幟翻。逡巡荊棘盡，狐兔無子孫。狐死魅人滅，煙消壇墠存。繞壇舊田地，給授有等倫。農收村落盛，社樹新團圓。社公千萬歲，永保村中民。
松樹
作者：元稹（唐）

華山高幢幢，上有高高松。株株遙各各，葉葉相重重。槐樹夾道植，枝葉俱冥濛。既無貞直幹，複有罥掛蟲。何不種松樹，使之搖清風。秦時已曾種，憔悴種不供。可憐孤松意，不與槐樹同。閑在高山頂，樛盤虯與龍。屈為大廈棟，庇蔭侯與公。不肯作行伍，俱在塵土中。
芳樹
作者：元稹（唐）

芳樹已寥落，孤英尤可嘉。可憐團團葉，蓋覆深深花。遊蜂競鑽刺，鬥雀亦紛拏。天生細碎物，不愛好光華。非無殲殄法，念爾有生涯。春雷一聲發，驚燕亦驚蛇。清池養神蔡，已複長蝦蟆。雨露貴平施，吾其春草芽。
桐花
作者：元稹（唐）

朧月上山館，紫桐垂好陰。可惜暗澹色，無人知此心。舜沒蒼梧野，鳳歸丹穴岑。遺落在人世，光華那複深。年年怨春意，不競桃杏林。唯佔清明後，牡丹還複侵。況此空館閉，雲誰恣幽尋。徒煩鳥噪集，不語山嶔岑。滿院青苔地，一樹蓮花簪。自開還自落，暗芳終暗沈。爾生不得所，我願裁為琴。安置君王側，調和元首音。安問宮徵角，先辨雅鄭淫。宮弦春以君，君若春日臨。商弦廉以臣，臣作旱天霖。人安角聲暢，人困鬥不任。羽以類萬物，祆物神不歆。徵以節百事，奉事罔不欽。五者苟不亂，天命乃可忱。君若問孝理，彈作梁山吟。君若事宗廟，拊以和球琳。君若不好諫，願獻觸疏箴。君若不罷獵，請聽荒於禽。君若侈臺殿，雍門可沾襟。君若傲賢雋，鹿鳴有食芩。君聞祈招什，車馬勿駸駸。君若欲敗度，中有式如金。君聞燻風操，志氣在愔愔。中有阜財語，勿受來獻賝。北裡當絕聽，禍莫大於淫。南風苟不競，無往遺之擒。奸聲不入耳，巧言甯孔壬。梟音亦雲革，安得沴與祲。天子既穆穆，群材亦森森。劍士還農野，絲人歸織紝。丹鳳巢阿閣，文魚遊碧潯。和氣浹寰海，易若溉蹄涔。改張乃可鼓，此語無古今。非琴獨能爾，事有諭因針。感爾桐花意，閑怨杳難禁。待我持斤斧，置君為大琛。
雉媒
作者：元稹（唐）

雙雉在野時，可憐同嗜慾。毛衣前後成，一種文章足。一雉獨先飛，衝開芳草綠。網羅幽草中，暗被潛羈束。剪刀摧六翮，絲線縫雙目。啖養能幾時，依然已馴熟。都無舊性靈，返與他心腹。置在芳草中，翻令誘同族。前時相失者，思君意彌篤。朝朝舊處飛，往往巢邊哭。今朝樹上啼，哀音斷還續。遠見爾文章，知君草中伏。和鳴忽相召，鼓翅遙相矚。畏我未肯來，又啄翳前粟。斂翮遠投君，飛馳勢奔蹙。罥掛在君前，向君聲促促。信君決無疑，不道君相覆。自恨飛太高，疏羅偶然觸。看看架上鷹，擬食無罪肉。君意定何如，依舊雕籠宿。
箭鏃
作者：元稹（唐）

箭鏃本求利，淬礪良甚難。礪將何所用，礪以射兇殘。不礪射不入，不射人不安。為盜即當射，寧問私與官。夜射官中盜，中之血闌幹。帶箭君前訴，君王悄不歡。頃曾為盜者，百箭中心攢。競將兒女淚，滴瀝助辛酸。君王責良帥，此禍誰為端。帥言發硎罪，不使刃稍刓。君王不忍殺，逐之如迸丸。仍令後來箭，盡可頭團團。發硎去雖遠，礪鏃心不闌。會射蛟螭盡，舟行無惡瀾。
賽神
作者：元稹（唐）

村落事妖神，林木大如村。事來三十載，巫覡傳子孫。村中四時祭，殺盡雞與豚。主人不堪命，積燎曾欲燔。旋風天地轉，急雨江河翻。採薪持斧者，棄斧縱橫奔。山深多掩映，僅免鯨鯢吞。主人集鄰裡，各各持酒樽。廟中再三拜，願得禾稼存。去年大巫死，小覡又妖言。邑中神明宰，有意效西門。焚除計未決，伺者迭乘軒。廟深荊棘厚，但見狐兔蹲。巫言小神變，可驗牛馬蕃。邑吏齊進說，幸勿禍鄉原。逾年計不定，縣聽良亦煩。涉夏祭時至，因令修四垣。憂虞神憤恨，玉帛意彌敦。我來神廟下，簫鼓正喧喧。因言遣妖術，滅絕由本根。主人中罷舞，許我重疊論。蜉蝣生濕處，鴟鴞集黃昏。主人邪心起，氣焰日夜繁。狐狸得蹊徑，潛穴主人園。腥臊襲左右，然後託丘樊。歲深樹成就，曲直可輪轅。幽妖盡依倚，萬怪之所屯。主人一心好，四面無籬藩。命樵執斤斧，怪木寧遽髡。主人且傾聽，再為諭清渾。阿膠在末派，罔象遊上源。靈藥逡巡盡，黑波朝夕噴。神龍厭流濁，先伐鼉與黿。黿鼉在龍穴，妖氣常鬱溫。主人惡淫祀，先去邪與惛。惛邪中人意，蠱禍蝕精魂。德勝妖不作，勢強威亦尊。計窮然後賽，後賽複何恩。
大觜烏
作者：元稹（唐）

陽烏有二類，嘴白者名慈。求食哺慈母，因以此名之。飲啄頗廉儉，音響亦柔雌。百巢同一樹，棲宿不復疑。得食先反哺，一身常苦羸。緣知五常性，翻被眾禽欺。其一觜大者，攫搏性貪痴。有力強如鶻，有爪利如錐。音聲甚eT嗗，潛通妖怪詞。受日餘光庇，終天無死期。翱翔富人屋，棲息屋前枝。巫言此烏至，財產日豐宜。主人一心惑，誘引不知疲。轉見烏來集，自言家轉孳。白鶴門外養，花鷹架上維。專聽烏喜怒，信受若神龜。舉家同此意，彈射不復施。往往清池側，卻令鵷鷺隨。群烏飽粱肉，毛羽色澤滋。遠近恣所往，貪殘無不為。巢禽攫雛卵，廄馬啄瘡痍。滲瀝脂膏盡，鳳凰那得知。主人一朝病，爭向屋簷窺。呦鷕呼群鵩，翩翻集怪鴟。主人偏養者，嘯聚最賓士。夜半仍驚噪，鵂鶹逐老狸。主人病心怯，燈火夜深移。左右雖無語，奄然皆淚垂。平明天出日，陰魅走參差。烏來屋簷上，又惑主人兒。兒即富家業，玩好方愛奇。佔募能言鳥，置者許高貲。隴樹巢鸚鵡，言語好光儀。美人傾心獻，雕籠身自持。求者臨軒坐，置在白玉墀。先問鳥中苦，便言烏若斯。眾烏齊搏鑠，翠羽幾離披。遠擲千餘裡，美人情亦衰。舉家懲此患，事烏逾昔時。向言池上鷺，啄肉寢其皮。夜漏天終曉，陰雲風定吹。況爾烏何者，數極不知危。會結彌天網，盡取一無遺。常令阿閣上，宛宛宿長離。
分水嶺
作者：元稹（唐）

崔嵬分水嶺，高下與雲平。上有分流水，東西隨勢傾。朝同一源出，暮隔千里情。風雨各自異，波瀾相背驚。勢高競奔注，勢曲已回縈。偶值當途石，蹙縮又縱橫。有時遭孔穴，變作嗚咽聲。褊淺無所用，奔波奚所營。團團井中水，不復東西征。上應美人意，中涵孤月明。旋風四面起，並深波不生。堅冰一時合，井深凍不成。終年汲引絕，不耗複不盈。五月金石鑠，既寒亦既清。易時不易性，改邑不改名。定如拱北極，瑩若燒玉英。君門客如水，日夜隨勢行。君看守心者，井水為君盟。
四皓廟
作者：元稹（唐）

巢由昔避世，堯舜不得臣。伊呂雖急病，湯武乃可君。四賢胡為者，千載名氛氳。顯晦有遺跡，前後疑不倫。秦政虐天下，黷武窮生民。諸侯戰必死，壯士眉亦顰。張良韓孺子，椎碎屬車輪。遂令英雄意，日夜思報秦。先生相將去，不復嬰世塵。雲卷在孤岫，龍潛為小鱗。秦王轉無道，諫者鼎鑊親。茅焦脫衣諫，先生無一言。趙高殺二世，先生如不聞。劉項取天下，先生遊白雲。海內八年戰，先生全一身。漢業日已定，先生名亦振。不得為濟世，宜哉為隱淪。如何一朝起，屈作儲貳賓。安存孝惠帝，摧悴戚夫人。舍大以謀細，虯盤而蠖伸。惠帝竟不嗣，呂氏禍有因。雖懷安劉志，未若周與陳。皆落子房術，先生道何屯。出處貴明白，故吾今有雲。
木蘭歌
作者：韋元甫（唐）

木蘭抱杼嗟，借問複為誰。欲聞所慼慼，感激強其顏。老父隸兵籍，氣力日衰耗。豈足萬裡行，有子複尚少。胡沙沒馬足，朔風裂人膚。老父舊羸病，何以強自扶。木蘭代父去，秣馬備戎行。易卻紈綺裳，洗卻鉛粉妝。馳馬赴軍幕，慷慨攜幹將。朝屯雪山下，暮宿青海傍。夜襲燕支虜，更攜於闐羌。將軍得勝歸，士卒還故鄉。父母見木蘭，喜極成悲傷。木蘭能承父母顏，親戚持酒賀父母，始知生女與男同。門前舊軍都，
登越王樓見喬公詩偶題
作者：王鋌（唐）

雲架重樓出郡城，虹梁雅韻仲宣情。越王空置千年跡，謬將蹇步尋高躅，魚目驪珠豈繼明。
清如玉壺冰
作者：潘炎（唐）

琰玉性惟堅，成壺體更圓。虛心含景象，應物受寒泉。溫潤資天質，清貞稟自然。日融光乍散，雪照色逾鮮。至鑒功寧宰，無私照豈偏。明將冰鏡對，白與粉花連。拂拭終為美，提攜佇見傳。勿令毫髮累，遺恨鮑公篇。
長至日上公獻壽
作者：張叔良（唐）

鳳闕晴鐘動，雞人曉漏長。九重初啟鑰，三事正稱觴。日至龍顏近，天旋聖曆昌。休光連雪淨，瑞氣雜爐香。化被君臣洽，恩沾士庶康。不因稽舊典，誰得紀朝章。
涇渭揚清濁
作者：呂牧（唐）

涇渭橫秦野，逶迤近帝城。二渠通作潤，萬戶映皆清。明晦看殊色，潺湲聽一聲。岸虛深草掩，波動曉煙輕。禦獵思投釣，漁歌好濯纓。合流知禹力，同共到滄瀛。
別張賈
作者：韋夏卿（唐）

束簡下高閣，買符驅短轅。故人惜分袂，結念醉芳樽。切切別思纏，蕭蕭徵騎煩。臨歸無限意，相視卻忘言。
送顧況歸茅山
作者：韋夏卿（唐）

聖代為遷客，虛皇作近臣。法尊稱大洞，學淺忝初真。鸞鳳文章麗，煙霞翰墨新。羨君尋句曲，白鵠是三神。
和丘員外題湛長史舊居
作者：韋夏卿（唐）

道勝物能齊，累輕身易退。苟安一丘上，何必三山外。雲霞長若綺，松石常如黛。徒有昔王過，竟遺青史載。詩因野寺詠，酒向山椒酹。異時逢爾知，茲辰駐餘旆。
同韋夏卿送顧況歸茅山
作者：綦毋誠（唐）

謫宦聞嘗賦，遊仙便作詩。白銀雙闕戀，青竹一龍騎。先入茅君洞，旋過葛稚陂。無然列禦寇，五日有還期。
感秋
作者：姚倫（唐）

試向疏林望，方知節候殊。亂聲千葉下，寒影一巢孤。不蔽秋天雁，驚飛夜月烏。霜風與春日，幾度遣榮枯。
過章秀才洛陽客舍
作者：姚倫（唐）

達人心自適，旅舍當閒居。不出來時徑，重看讀了書。晚山嵐色近，斜日樹陰疏。儘是忘言客，聽君誦子虛。
賦得生芻一束
作者：於結（唐）

比玉人應重，為芻物自輕。向風傾弱葉，裛露示纖莖。蒨練宜春景，芊綿對雨情。每慚蘋藻用，多謝vK蘭榮。孺子才雖遠，公孫策未行。諮詢如不棄，終冀及微生。
賦得生芻一束
作者：鄭孺華（唐）

孫弘期射策，長倩贈生芻。至潔心將比，忘憂道不孤。芝蘭方入室，蕭艾莫同途。馥馥香猶在，青青色更殊。芳寧九春歇，燻豈十年無。葑菲如堪採，山苗自可逾。
空靈岸
作者：張叔卿（唐）

寒盡鴻先去，江回客未歸。早知名是幻，不敢繡為衣。霧積川原暗，山多郡縣稀。今朝下湘岸，更逐鷓鴣飛。
流桂州
作者：張叔卿（唐）

莫問蒼梧遠，而今世路難。胡塵不到處，即是小長安。
酬竇大閒居見寄
作者：房孺複（唐）

來自三湘到五溪，青楓無樹不猿啼。名慚竹使宦情少，煩君強著潘年比，騎省風流詎可齊。
送妓人出家
作者：楊郇伯（唐）

盡出花鈿與四鄰，雲鬟剪落厭殘春。暫驚風燭難留世，從今豔色歸空後，湘浦應無解佩人。
宿北樂館
作者：陳潤（唐）

欲眠不眠夜深淺，越鳥一聲空山遠。庭木蕭蕭落葉時，棟裡不知渾是雲，曉來但覺衣裳濕。
東都所居寒食下作
作者：陳潤（唐）

江南寒食早，二月杜鵑鳴。日暖山初綠，春寒雨欲晴。浴蠶當社日，改火待清明。更喜瓜田好，令人憶邵平。
登西靈塔
作者：陳潤（唐）

塔廟出招提，登臨碧海西。不知人意遠，漸覺鳥飛低。稍與雲霞近，如將日月齊。遷喬未得意，徒欲躡雲梯。
送駱徵君
作者：陳潤（唐）

野人膺辟命，溪上掩柴扉。黃卷猶將去，青山豈更歸。馬留苔蘚跡，人脫薜蘿衣。他日相思處，天邊望少微。
賦得浦外虹送人
作者：陳潤（唐）

日影化為虹，彎彎出浦東。一條微雨後，五色片雲中。輪勢隨天度，橋形跨海通。還將飲水處，持送使車雄。
賦得秋河曙耿耿
作者：陳潤（唐）

晚望秋高夜，微明欲曙河。橋成鵲已去，機罷女應過。月上殊開練，雲行類動波。尋源不可到，耿耿複如何。
賦得池塘生春草
作者：陳潤（唐）

謝公遺詠處，池水夾通津。古往人何在，年來草自春。色宜波際綠，香愛雨中新。今日青青意，空悲行路人。
闕題
作者：陳潤（唐）

丈夫不感恩，感恩寧有淚。心頭感恩血，一滴染天地。
哭長孫侍郎
作者：杜誦（唐）

道為詩書重，名因賦頌雄。禮闈曾擢桂，憲府既乘驄。流水生涯盡，浮雲世事空。唯餘舊臺柏，蕭瑟九原中。
明皇帝輓歌
作者：鄭丹（唐）

律曆千年會，車書萬裡同。固期常戴日，豈意厭觀風。地慘新疆理，城摧舊戰功。山河萬古壯，今夕盡歸空。
肅宗輓歌
作者：鄭丹（唐）

國以重明受，天從諒闇移。諸侯方北面，白日忽西馳。龍影當泉落，鴻名向廟垂。永言青史上，還見戴無為。
落花
作者：鄭昈（唐）

早春見花枝，朝朝恨發遲。直看花落盡，卻意未開時。以此方人世，彌令感盛衰。始知山簡繞，頻向習家池。
宿新安江深渡館寄鄭州王使君
作者：朱長文（唐）

霜飛十月中，搖落眾山空。孤館閉寒木，大江生夜風。賦詩忙有意，沈約在關東。
春眺揚州西上崗寄徐員外
作者：朱長文（唐）

蕪城西眺極蒼流，漠漠春煙間曙樓。瓜步早潮吞建業，
送李司直歸浙東幕兼寄鮑將軍
作者：朱長文（唐）

翩翩書記早曾聞，二十年來願見君。今日相逢悲白髮，會作王門曳裾客，為餘前謝鮑將軍。
望中有懷
作者：朱長文（唐）

龍向洞中銜雨出，鳥從花裡帶香飛。白雲斷處見明月，黃葉落時聞擣衣。
題虎丘山西寺
作者：朱長文（唐）

王氏家山昔在茲，陸機為賦陸雲詩。青蓮香匝東西宇，日月與僧無盡時。
吳興送梁補闕歸朝賦得荻花
作者：朱長文（唐）

柳家汀洲孟冬月，雲寒水清荻花發。一枝持贈朝天人，願比蓬萊殿前雪。
句
作者：朱長文（唐）

夜靜忽疑身是夢，更聞寒雨滴芭蕉。。
九日登青山
作者：朱灣（唐）

昔人惆悵處，系馬又登臨。舊地煙霞在，多時草木深。水將空合色，雲與我無心。想見龍山會，良辰亦似今。
秋夜宴王郎中宅賦得露中菊
作者：朱灣（唐）

眾芳春競發，寒菊露偏滋。受氣何曾異，開花獨自遲。晚成猶待賞，欲採未過時。忍棄東籬下，看隨秋草衰。
奉使設宴戲擲籠籌
作者：朱灣（唐）

今日陪樽俎，良籌複在茲。獻酬君有禮，賞罰我無私。莫怪斜相向，還將正自持。一朝權入手，看取令行時。
詠雙陸骰子
作者：朱灣（唐）

采采應緣白，鑽心不為名。掌中猶可重，手下莫言輕。有對唯求敵，無私直任爭。君看一擲後，當取擅場聲。
詠壁上酒瓢呈蕭明府
作者：朱灣（唐）

不是難提挈，行藏固有期。安身未得所，開口欲從誰。應物心無倦，當壚柄會持。莫將成廢器，還有對樽時。
詠玉
作者：朱灣（唐）

歌玉屢招疑，終朝省複思。既哀黃鳥興，還複白圭詩。請益先求友，將行必擇師。誰知不鳴者，獨下董生帷。
送陳偃賦得白鳥翔翠微
作者：朱灣（唐）

不知鷗與鶴，天畔弄晴暉。背日分明見，臨川相映微。淨中雲一點，回處雪孤飛。正好南枝住，翩翩何所歸。
題段上人院壁畫古松
作者：朱灣（唐）

石上盤古根，謂言天生有。安知草木性，變在畫師手。陰深方丈間，直趣幽且閑。木紋離披勢搓捽，莓苔濃淡色不同，一面死皮生蠹蟲。風霜未必來到此，
逼寒節寄崔七
作者：朱灣（唐）

閒庭只是長莓苔，三徑曾無車馬來。旅館尚愁寒食火，他日趨庭應問禮，須言陋巷有顏回。